seungwon929/Th-miracl huggingface dataset:
ศิริเทพ พัสดุ

ศิริเทพ พัสดุ เกิดวันที่ 1 ธันวาคม พ.ศ. 2538 ที่จังหวัดชัยนาท เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งตัวบุกแดนหลัง ให้แก่สโมสรคอสโม เชียงราย

ช่วงปี พ.ศ. 2555 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา

เมื่อวันที่ 10 มกราคม พ.ศ. 2555 ศิริเทพได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต ส่วนในเดือนกรกฎาคมปีเดียวกัน ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน

เมื่อเดือนพฤษภาคม พ.ศ. 2556 ศิริเทพได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต

เมื่อเดือนมิถุนายน พ.ศ. 2556 ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม

เดือนตุลาคม พ.ศ. 2557 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฎว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8

เมื่อวันที่ 16 พฤศจิกายน พ.ศ. 2557 เขาได้ทำหน้าที่ร่วมกับทีมสโมสรวอลเลย์บอลคอสโม เชียงราย ในการแข่งขันวอลเลย์บอลไทยแลนด์ลีก 2015 ซึ่งทีมของเขาเป็นฝ่ายแพ้ทีมสโมสรวอลเลย์บอลชลบุรี-อีเทค-แอร์ฟอร์ซด้วยคะแนน 1-3 เซ็ต และในวันที่ 28 ของเดือนเดียวกัน ศิริเทพได้เป็นตัวแทนมหาวิทยาลัยศรีปทุม เข้าร่วมการแข่งขัน ทรู วอลเลย์บอลมหาวิทยาลัยแห่งประเทศไทย 2014 ซึ่งทีมของเขาสามารถคว้าแชมป์มาครองได้ และเขาได้รับรางวัลตบหัวเสายอดเยี่ยม

เมื่อเดือนธันวาคม พ.ศ. 2557 ศิริเทพได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย

และในเดือนมกราคม พ.ศ. 2558 ศิริเทพถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
พลังแสงอาทิตย์

พลังงานไฟฟ้าพลังแสงอาทิตย์ คือการเปลี่ยนรูปพลังงานจากแสงอาทิตย์เป็นไฟฟ้า ผ่านทางโฟโตโวลเทอิก (PV) โดยตรง หรือผ่านการใช้พลังงานไฟฟ้าพลังแสงอาทิตย์รวมศูนย์ (CSP) พลังงานไฟฟ้าพลังแสงอาทิตย์รวมศูนย์จะใช้เลนส์หรือกระจกและระบบการตามรอยเพื่อปรับพื้นที่ขนาดใหญ่ที่มีแสงอาทิตย์ให้เป็นลำแสงขนาดเล็ก โฟโตโวลเทอิกแปลงแสงให้เป็นกระแสไฟฟ้าผ่านปรากฏการณ์โฟโตโวลเทอิก (photovoltaic effect)

โฟโตโวลเทอิก ตั้งแต่แรกเริ่มถึงปัจจุบัน ใช้เพิ่มกำลังให้กับเครื่องใช้ไฟฟ้าขนาดเล็ก และขนาดกลาง ตั้งแต่เครื่องคิดเลขที่รับพลังงานจากเซลล์แสงอาทิตย์เซลล์เดี่ยว ไปจนถึงบ้านเรือนที่ได้รับพลังงานจากระบบโฟโตโวลเทอิก เป็นแหล่งพลังงานไฟฟ้าที่สำคัญและค่อนข้างราคาถูกในที่ที่พลังงานแบบกริดเป็นสิ่งที่ไม่สะดวก อาจมีค่าใช้จ่ายสูงหากจะเชื่อมต่อ หรือใช้การไม่ได้ อย่างไรก็ตาม เนื่องจากค่าใช้จ่ายไฟฟ้าพลังแสงอาทิตย์กำลังตกลง พลังงานไฟฟ้าพลังแสงอาทิตย์มีใช้เพิ่มขึ้นอย่างมากแม้แต่ในสถานการณ์ที่เชื่อมกริด โดยใช้เป็นวิธีการเติมพลังงานคาร์บอนต่ำไปยังกริด

โรงไฟฟ้าพลังแสงอาทิตย์รวมศูนย์เชิงพาณิชย์แห่งแรกสร้างขึ้นในคริสต์ทศวรรษ 1980 แห่งที่ใหญ่ที่สุดในโลกคือที่โรงไฟฟ้า Ivanpah พลังงานไฟฟ้า 392 เมกะวัตต์ ตั้งอยู่ที่ทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์รวมศูนย์แห่งอื่น ได้แก่ SEGS (354 เมกะวัตต์) ในทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์โซลโนวา (150 เมกะวัตต์) และโรงไฟฟ้าพลังแสงอาทิตย์แอนดาโซล (150 เมกะวัตต์) ในประเทศสเปน โรงไฟฟ้าพลังแสงอาทิตย์ที่ใช้โฟโตโวลเทอิกแห่งที่ใหญ่ที่สุดในโลกคือ โทแพซโซลาร์ฟาร์ม และเดสเสิร์ตซันไลต์โซลาร์ฟาร์ม ในสหรัฐอเมริกา มีกำลัง 550 เมกะวัตต์ทั้งสองแห่ง
โอแอลเอ็ม (บริษัท)

โอแอลเอ็ม (; ) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนมิถุนายน ค.ศ. 1994
วอลเลย์บอลโปรชาเลนจ์

วอลเลย์บอลโปรชาเลนจ์ (เป็นที่รู้จักกันในชื่อ เอสโคล่า โปรชาเลนจ์วอลเลย์บอลลีก ตามชื่อของผู้สนับสนุนหลัก) เป็นลีกวอลเลย์บอลระดับที่สองสำหรับทั้งทีมชายและทีมหญิงในประเทศไทย โดยให้ทีมแชมป์และทีมรองแชมป์ผ่านเข้าสู่การแข่งขันวอลเลย์บอลไทยแลนด์ลีก
ปิเอโร (บริษัท)

ปิเอโร (; ) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนพฤษภาคม ค.ศ. 1979 ผลงานที่มีชื่อเสียงของปิเอโร ได้แก่ นินจาคาถาโอ้โฮเฮะ, เทพมรณะ, คนเก่งทะลุโลก, ปอบโตเกียว, เด็กพันธุ์นรกสั่งลุย, จีทีโอ คุณครูพันธุ์หายาก เป็นต้น
กีฬามหาวิทยาลัยแห่งประเทศไทย ครั้งที่ 43

กีฬามหาวิทยาลัยแห่งประเทศไทย ครั้งที่ 43 หรือ "กันเกราเกมส์" จัดที่จังหวัดอุบลราชธานี โดยมีมหาวิทยาลัยอุบลราชธานีเป็นเจ้าภาพจัดการแข่งขัน ระหว่างวันที่ 9–18 มกราคม พ.ศ. 2559

ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 43 โดยทางมหาวิทยาลัยอุบลราชธานีเป็นเจ้าภาพ ตราสัญลักษณ์จะเน้นใช้แนวคิดที่ได้ แรงบันดาลใจจากสัญลักษณ์ ของแหล่งท่องเที่ยวสำคัญของจังหวัด และสีสันออกมาให้สื่อถึงการแข่งขันกีฬาที่เต็มไปด้วยสีสันและความสนุกสนานสัตว์นำโชค คือ ปลาบึก มีชื่อว่า "บึกบึน" และ "บัวบาน" เป็นปลาน้ำจืดขนาดใหญ่ชนิดหนึ่ง ไม่มีเกล็ดอาศัยอยู่ในแม่น้ำโขงตั้งแต่ประเทศจีน ประเทศลาว ประเทศพม่า ประเทศไทย เรื่อยมาตลอดความยาว ของแม่น้ำรวมไปถึงแควสาขาต่าง ๆ เช่น แม่น้ำมูล แม่น้ำสงคราม แต่ไม่พบในตอนปลายของแม่น้ำโขงที่เป็นน้ำกร่อย ดังคำขวัญของอุบลราชธานีที่ว่า มีปลาแซบหลาย แปลว่า อุบลราชธานีมีปลาหลากหลายในบท 2 บาท 5 ของสักวาคุณค่าเมืองอุบล ประกอบกับอุบลมีแม่น้ำมูลไหลผ่าน ซึ่งเป็นแหล่งที่อยู่อาศัยของปลาบึก

สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 43 มีจำนวนทั้งสิ้น 111 สถาบันกีฬาสาธิต

สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 42
พระครูวิมลขันติธรรม (อภิสิทธิ์ ขนฺติสาโร)

พระครูวิมลขันติธรรม (อภิสิทธิ์ ขนฺติสาโร)อดีตรองเจ้าคณะจังหวัดสุรินทร์,อดีตเจ้าอาวาสวัดจุมพลสุทธาวาส

พระครูวิมลขันติธรรมมรณภาพลงอย่างสงบในวันที่ 4 สิงหาคม 2559 ณ โรงพยาบาลสุรินทร์
เครื่องมือ

เครื่องมือ คือชิ้นส่วนทางกายภาพทุกชนิดที่ใช้เพื่อบรรลุเป้าหมาย ในการกระทำสิ่งต่างๆ ของมนุษย์
จอมพลอากาศ

จอมพลอากาศ () เป็นยศทหารชั้นสัญญาบัตรสูงสุดของกองทัพอากาศ สูงกว่าพลอากาศเอก เทียบเท่าจอมพลในกองทัพบก และจอมพลเรือในกองทัพเรือ
สตูดิโอโคเมท

สตูดิโอโคเมท (; ) เป็นสตูดิโอแอนิเมชันที่มีสำนักงานอยู่ที่ Toyotamanaka, Nerima, โตเกียว, ประเทศญี่ปุ่น ซึ่งได้ก่อตั้งขึ้นในวันที่ 21 มกราคม ค.ศ. 1986
โรงเรียนชะแล้นิมิตวิทยา

โรงเรียนชะแล้นิมิตวิทยา ()ตั้งอยู่ที่ ม.4 ตำบลชะแล้ อำเภอสิงหนคร จังหวัดสงขลา เปิดทำการเรียนการสอนในระดับชั้นมัธยมศึกษาตอนต้นและมัธยมศึกษาตอนปลาย
หม่อมเจ้าเพิ่ม ลดาวัลย์

หม่อมเจ้าเพิ่ม ลดาวัลย์ อดีตปลัดทูลฉลองกระทรวงพระคลังมหาสมบัติ และบิดาของเจ้าจอมหม่อมราชวงศ์สดับ ในรัชกาลที่ 5

หม่อมเจ้าเพิ่ม ลดาวัลย์ ประสูติที่วังของพระบิดา ณ ถนนสนามไชย เมื่อวันอังคารที่ 24 มกราคม พ.ศ. 2402 ขึ้น 2 ค่ำ เดือน 3 ปีมะแม เป็นพระโอรสในพระเจ้าบรมวงศ์เธอ กรมหมื่นภูมินทรภักดี กับหม่อมสาด พระบิดาได้ถวายพระองค์เป็นมหาดเล็กรับใช้พระบาทสมเด็จพระจุลจอมเกล้าเจ้าอยู่หัว มาตั้งแต่คราวที่ทรงผนวชเป็นสามเณร ประทับ ณ วัดบวรนิเวศวิหาร

หม่อมเจ้าเพิ่มได้รับการศึกษาตามคตินิยมสมัยนั้น ต่อมาทรงถูกส่งไปศึกษาภาษาอังกฤษที่สิงคโปร์ เมื่อมีการเปิดสอนภาษาอังกฤษในเขตพระราชฐานชั้นนอกของพระบรมมหาราชวัง ก็ได้เสด็จกลับมาศึกษาที่นั่นด้วย

หลังจบการศึกษาได้ทรงรับราชการในกรมไปรษณีย์โทรเลข กรมราชเลขาธิการ กระทรวงการต่างประเทศ กระทรวงพระคลังมหาสมบัติ ตามลำดับ

ระหว่างรับราชการในกระทรวงการต่างประเทศ พระบาทสมเด็จพระจุลจอมเกล้าเจ้าอยู่หัวโปรดให้หม่อมเจ้าเพิ่มเป็นพระอภิบาลพระเจ้าลูกเธอ 4 พระองค์ ที่เสด็จไปทรงศึกษาที่ต่างประเทศ ได้แก่
นอกจากนี้ ยังได้ตามเสด็จสมเด็จพระเจ้าบรมวงศ์เธอ พระองค์เจ้าเทวัญอุไทยวงศ์ กรมพระยาเทวะวงศ์วโรปการ ไปราชการในสหรัฐอเมริกาและประเทศญี่ปุ่น

ปี พ.ศ. 2423 หม่อมเจ้าเพิ่ม ได้ผนวชเป็นพระภิกษุ ณ วัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ หม่อมเจ้าพระอรุณนิภาคุณากรเป็นพระกรรมวาจาจารย์ และพระจันทรโคจรคุณ (ยิ้ม จนฺทรํสี) เป็นพระอนุสาวนาจารย์ ผนวชแล้วประทับ ณ วัดราชบพิธสถิตมหาสีมารามราชวรวิหาร 2 พรรษาจึงลาผนวช

หม่อมเจ้าเพิ่ม ลดาวัลย์ เริ่มทรงพระกาสะมาตั้งแต่เดือนกรกฎาคม แพทย์ตรวจพบว่าทรงเป็นวัณโรค และพระวักกะพิการ พระอาการทรุดลงจนสิ้นชีพิตักษัย ณ วังมหาสวัสดิ์ เมื่อวันเสาร์ที่ 10 สิงหาคม พ.ศ. 2478 เวลา 04:10 น.

หม่อมเจ้าเพิ่ม มีชายาและโอรสธิดาหลายคน เฉพาะที่มีชีวิตอยู่เมื่อพระองค์สิ้นชีพิตักษัยมีดังนี้
แอมริก ลาปอร์ต

แอมริก ลาปอร์ต (; เกิดวันที่ 27 พฤษภาคม ค.ศ. 1994) เป็นนักฟุตบอลชาวฝรั่งเศส ปัจจุบันเล่นให้กับแมนเชสเตอร์ซิตี ในตำแหน่งเซ็นเตอร์แบ็ก

ลาปอร์ตเป็นนักฟุตบอลชาวฝรั่งเศส (เชื้อสายบาสก์) คนที่สองถัดจากบิเชนเต ลิซาราซู (Bixente Lizarazu) ที่เล่นให้กับสโมสรแอทเลติกบิลบาโอ
พัชรีย์ ดีเสมอ

พัชรีย์ ดีเสมอ เกิดวันที่ 2 มีนาคม พ.ศ. 2532 ที่จังหวัดสุรินทร์ เป็นนักวอลเลย์บอลหญิงชาวไทย ผู้ทำหน้าที่ในตำแหน่งบอลเร็ว ซึ่งเคยเป็นตัวหลักร่วมสังกัดมหาวิทยาลัยรัตนบัณฑิต

เดือนตุลาคม พ.ศ. 2557 ได้มีการประกาศรายชื่อของพัชรีย์ ในฐานะผู้เล่นตัวหลักสังกัดสโมสรวอลเลย์บอลศรีสะเกษ ของการแข่งขันวอลเลย์บอลไทยแลนด์ลีก ฤดูกาล 2015

พัชรีย์ ดีเสมอ เริ่มเล่นวอลเลย์บอลตั้งแต่อายุ 13 ปี สำเร็จการศึกษาระดับมัธยมจากโรงเรียนหนองเรือวิทยา จังหวัดขอนแก่น ปัจจุบัน เธอเป็นนักศึกษาระดับปริญญาตรีจากมหาวิทยาลัยรัตนบัณฑิต

เดือนมกราคม พ.ศ. 2557 พัชรีย์ได้เป็นนักกีฬาสังกัดมหาวิทยาลัยภาคตะวันออกเฉียงเหนือ ผู้เข้าแข่งขันกีฬาวอลเลย์บอลในกีฬามหาวิทยาลัยแห่งประเทศไทย ครั้งที่ 41 จากนั้น ในวันที่ 10 พฤษภาคมของปีเดียวกัน เธอได้ทำหน้าที่ร่วมสังกัดสโมสรวอลเลย์บอลศรีสะเกษ ในการแข่งขันวอลเลย์บอลไทยเดนมาร์คซูเปอร์ลีก 2014 ประเภททีมหญิง ซึ่งทีมของเธอเป็นฝ่ายแพ้ต่อทีมไอเดีย-ขอนแก่นที่ 2-3 เซ็ต ส่วนในวันที่ 11 พฤษภาคม ซึ่งเป็นรอบรองชนะเลิศ ทีมของเธอเป็นฝ่ายแพ้ต่อทีมนครราชสีมาที่ 0-3 เซ็ต

เดือนตุลาคม พ.ศ. 2557 เธอได้ติดเชื้อไวรัสทางเดินหายใจ จึงเข้านอนพักรักษาตัวที่โรงพยาบาลโดยมีแพทย์ดูแลอย่างใกล้ชิด อย่างไรก็ตาม เธอได้เผยว่าต้องการลงสนามแข่งมากกว่าการนอนรักษาตัว ซึ่งต่อมา วันที่ 22 พฤศจิกายน เธอก็ได้ทำหน้าที่ร่วมกับสโมสรวอลเลย์บอลศรีสะเกษ ในการแข่งขันวอลเลย์บอลไทยแลนด์ลีก ฤดูกาล 2015 ทว่าทีมของเธอเป็นฝ่ายแพ้ทีมบางกอกกล๊าสที่ 0-3 เซ็ต

พัชรีย์มีนักกีฬาที่ชื่นชอบคือบัวขาว ป.ประมุข และมีนักร้องในดวงใจคือเสก โลโซ ส่วนนักแสดงที่เธอชอบคือพัชราภา ไชยเชื้อ ปัจจุบัน เธออยู่ในสถานะโสด
ฟุตบอลลีกคัพ 2015 นัดชิงชนะเลิศ

ฟุตบอลลีกคัพ 2015 นัดชิงชนะเลิศ เป็นการแข่งขันฟุตบอลหนึ่งนัดที่ถูกวางโปรแกรมการแข่งขันขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์, ลอนดอน. ครั้งนี้เป็นนัดชิงชนะเลิศของ ฟุตบอลลีกคัพ ฤดูกาล 2014–15, เป็นฤดูกาลที่ 55 ของ ฟุตบอลลีกคัพ, การแข่งขันฟุตบอลสำหรับ 92 ทีมใน พรีเมียร์ลีก และ ฟุตบอล ลีก.

เป็นการลงสนามพบกันระหว่าง เชลซี, และ ทอตนัม ฮอตสเปอร์.

เชลซีได้ลงเล่นในเกมลีกคัพนัดชิงชนะเลิศเป็นครั้งที่ 7, โดยชนะ 4 ครั้ง, คร้งล่าสุดใน 2007. ถือเป็นการลงสนามนัดชิงชนะเลิศครั้งแรกของพวกเขาที่เวมบลีย์, ซึ่งพวกเขาพ่ายแพ้ในปี 2008 ต่อ ทอตนัม ฮอตสเปอร์. เกมนี้จะเป็นการเข้าชิงชนะเลิศถ้วยในประเทศเป็นครั้งแรกของเชลซีนับตั้งแต่ชัยชนะใน เอฟเอคัพ 2012 นัดชิงชนะเลิศ. เป็นหน้าที่ของผู้จัดการทีมเชลซี โชเซ มูรีนโย อยู่ในความดูแลของลีกคัพในปี 2005 และปี 2007, และสมาชิกในทีม อาทิ ปีเตอร์ เช็ค, จอห์น เทร์รี และ ดีดีเย ดรอกบา ได้ลงเล่นนัดชิงชนะเลิศทั้งสองครั้ง, ที่มีหลังการให้คะแนนหลังชัยชนะทั้งสองครั้ง.

ทอตนัม ฮอตสเปอร์ ได้ทำสถิติการลงสนามในนัดชิงชนะเลิศเป็นครั้งที่ 8, หลังจากชนะสี่ครั้งก่อนหน้านี้, ครั้งสุดท้ายเกิดขึ้นในปี ค.ศ. 2008. เกมนัดชิงชนะเลิศปี 2008 ถือเป็นครั้งแรกที่เวมบลีย์และสามารถเอาชนะได้ในการพบกับ เชลซี. การลงสนามมากครั้งที่สุดของทอตนัม ฮอตสเปอร์เกิดขึ้นในนัดที่พ่ายแพ้ ในปีต่อไป. ของตัวผู้เล่นพวกเขาในฤดูกาล 2014–15, กัปตันทีม ยูแน็ส กาบูล เป็นผู้เล่นตัวสำรองในช่วงต่อเวลาพิเศษในชัยชนะของพวกเขาเมื่อปี ค.ศ. 2008, ในขณะที่ แอรอน เลนนอน ได้เริ่มต้นในนัดดังกล่าวและพบกับความพ่ายแพ้ในปี 2009.
ถล่มมาเฟีย

ถล่มมาเฟีย ภาพยนตร์ไทย แนวแอ็คชั่นจากการกำกับของ วินิจ ภักดีวิจิตร ออกฉายครั้งแรกเมื่อปี 2520 นำแสดงโดย กรุง ศรีวิไล และ สรพงษ์ ชาตรี

เรื่องราวของ ยอด บารมี (กรุง) นักเลงใหญ่ที่ได้ร่วมมือกับ สารวัตรสมิทธ์ (มานพ) ผู้เป็นพี่ชายและ ผู้การสุรพล พิทักษ์ประชา (อดุลย์) ในการกวาดล้างองค์กรมาเฟียไทยที่มี ทรงพล (เกชา) เป็นผู้นำองค์กรและมี ไมค์ หรือ ไม้ (สรพงษ์) เพื่อนรักวัยเด็กของยอดเป็นสมาชิกระดับสูงโดยมี วันทนีย์ (อรัญญา) เมียของทรงพลให้ความช่วยเหลือ
ฉัตร มงคลชัย

ฉัตร มงคลชัย นักแสดงอาวุโสชาวไทยผู้โด่งดังจากการรับบทร้ายใน
ภาพยนตร์หลายเรื่อง

ฉัตร มงคลชัย มีชื่อจริงว่า เฉลิม บุญศรี เกิดเมื่อปี 2488 ที่ จังหวัดนครปฐม

จบการศึกษาระดับ ม.ศ.3 จากโรงเรียนการช่างนครปฐมเคยรับราชการเป็นทหารบกในยศสิบตรีช่วงที่รับราชการ
ทหารเคยขึ้นชกมวยไทยที่ เวทีราชดำเนิน มาแล้ว

ฉัตร มงคลชัยก้าวเข้าสู่วงการเมื่อปี 2508 แบบไม่ได้ตั้งใจเพราะในปี 2507 ระหว่างที่นั่งรถเมล์ผ่าน ศาลาเฉลิมกรุง ซึ่งขณะนั้นกำลังฉายภาพยนตร์เรื่อง สิงห์ล่าสิงห์ ที่นำแสดงโดย มิตร ชัยบัญชา และ เพชรา เชาวราษฎร์ เขาตัดสินใจลงจากรถเมล์เข้าไปดูภาพยนตร์เรื่องนี้ปรากฏว่ามีคนทักว่า
เขาหน้าตาเหมือนมิตร ชัยบัญชาและเรื่องนี้ได้ไปเข้าหู วิจารณ์ ภักดีวิจิตร ผู้สร้างและผู้กำกับภาพยนตร์ชื่อดังในยุคนั้นซึ่งได้ชักชวนเขาให้มาแสดงภาพยนตร์เรื่อง เจ้าเมือง ที่ออกฉายเมื่อวันที่ 23 กรกฎาคม 2508 ในบทพระรองประกบ สมบัติ เมทะนี และ พิศมัย วิไลศักดิ์ ในตอนแรกคุณวิจารณ์จะให้ใช้ชื่อว่า บัญชา ประชากร แต่เนื่องจากวันที่ตั้งชื่อตรงกับ วันฉัตรมงคล ปี 2508 คุณวิจารณ์จึงตั้งชื่อให้ใหม่ว่า ฉัตร มงคลชัย

หลังจากรับบทพระเอกพระรองได้ไม่นานฉัตร มงคลชัยก็เปลี่ยนมารับบทดาวร้ายซึ่งเขาได้รับบทร้ายมาโดยตลอดหลังจากนั้น
UTC+08:00

UTC+8 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 8 ชั่วโมง มีการประเมินว่า ประชากรโลกกว่า 1,708 ล้านคนอาศัยอยู่ในเขตเวลานี้ ซึ่งคิดเป็น 24% ของประชากรโลกทั้งหมด

เขตเวลานี้ เป็นเวลามาตรฐานของ
ประทัด (ดอกไม้ไฟ)

ประทัด () เป็นวัตถุระเบิดเพื่อให้เกิดเสียงดัง มักใช้ในงานเทศกาลต่าง ๆ
ประทัดส่วนใหญ่เป็นก้อนดินปืนและสารอื่น ๆ ซึ่งถูกทำให้แข็งและห่อด้วยกระดาษสี มักมีสีสันสดใสและมีปลายชนวนอยู่ด้านใดด้านหนึ่ง ประทัดส่วนใหญ่เป็นลูกเดี่ยว แต่ประทัดจีนซึ่งใช้ในงานเทศกาล มักถูกมัดรวมกันเป็นแผง

1.เปลือกนอกมักทำจากกระดาษแข็งหรือพลาสติก

2.เนื้อในมักทำจาก ดินปืน,ดินประสิว หรือ ดินดำ

3.ของเหลวสำหรับจุดชนวนหรือวัตถุใดก็ได้ที่มีคุณสมบัติคล้ายกับสารข้างต้น ทั้งนี้เพื่อทำให้ประทัดมีเสียงดัง

ประทัดนั้นถูกประดิษฐ์ขึ้นโดยชาวจีนเมื่อ 200 ปีก่อนคริสต์ศักราช โดยหลังจากที่มีการค้นพบดินปืนแล้ว จึงได้นำมาใส่ในปล้องไผ่เมื่อให้ความร้อนจึงเกิดระเบิดเป็นเสียงดังรุนแรง เมื่อปีค.ศ.500 ชาวจีนเริ่มนำประทัดมาใช้ในงานเทศกาลกันอย่างจริงจัง เพราะเสียงดังของประทัดทำให้ผู้คนหวาดกลัวก็น่าจะไล่ภูตผีปีศาจให้หวาดกลัวได้เช่นกัน ด้วยการนี้จึงพัฒนามาเป็นประเพณีการจุดประทัดในปัจจุบัน
จนกระทั่ง ค.ศ.600 ชาวจีนได้พัฒนาประทัดให้มีอำนาจการทำลายล้างสูงมากยิ่งขึ้นและพัฒนามาเป็นธนูไฟและประทัดลูกหนูรวมถึงระเบิดในที่สุด ในปี ค.ศ.1200 มาร์โค โปโล นักสำรวจชาวยุโรป
ได้นำเทคนิคการประดิษฐ์ดินปืนรวมถึงประทัดมาเผยแพร่สู่ทวีปยุโรปในที่สุดควรแขวนหรือวางในที่ที่เหมาะสม แล้วจุดฉนวนเมื่อจุดแล้วควรถอยห่างประมาณ5เมตร
ซูเปอร์โบวล์ครั้งที่ 48

ซูเปอร์โบวล์ครั้งที่ 48 () เป็นการแข่งขันกีฬาอเมริกันฟุตบอลครั้งที่ 48 ของ ซูเปอร์โบวล์ และยุคสมัยใหม่ครั้งที่ 44 NFL ในเกมการชิงแชมป์ จัดแข่งขันในวันที่ 2 กุมภาพันธ์ พ.ศ. 2557 ที่สนาม MetLife Stadium ในเมืองEast Rutherford มลรัฐนิวเจอร์ซี สหรัฐอเมริกา
พันล้านพนันรัก

พันล้านพนันรัก เป็นละครโทรทัศน์ไทยแนว โรแมนติก-คอมเมดี นำแสดงโดย รังสิต ศิรนานนท์, บุญยิสา จันทราราชัย, ดวงตา ตุงคะมณี และนักแสดงชั้นนำอีกมากมาย เริ่มออกอากาศตอนแรกวันที่ 26 มกราคม พ.ศ. 2558 ทุกวันจันทร์-อังคาร เวลา 20.15 - 21.15 น. และเวลาใหม่ 19.00 - 20.00 น. ทางช่อง ทรูโฟร์ยู ผลิตโดย บริษัท บิ๊กแบง คูล จำกัด โดยผู้จัด วรวุฒิ นิยมทรัพย์ บทประพันธ์โดย นภนัยน์ บทโทรทัศน์โดย หลี่เจิน กำกับการแสดงโดย วรวุฒิ นิยมทรัพย์
ซูเปอร์โบวล์ครั้งที่ 49

ซูเปอร์โบวล์ครั้งที่ 49 () เป็นการแข่งขันกีฬาอเมริกันฟุตบอลครั้งที่ 49 ของ ซูเปอร์โบวล์ และยุคสมัยใหม่ครั้งที่ 45 NFL ในเกมการชิงแชมป์ จะจัดแข่งขันในวันที่ 1 กุมภาพันธ์ พ.ศ. 2558 ที่สนาม University of Phoenix Stadium ในเมือง Glendale มลรัฐอริโซนา สหรัฐอเมริกา
นักเลงตาทิพย์

นักเลงตาทิพย์ ภาพยนตร์ไทย แนวแอ็คชั่นจากการกำกับของพระเอกยอดนักบู๊ สมบัติ เมทะนี ออกฉายครั้งแรกเมื่อวันที่ 5 ธันวาคม 2523 นำแสดงโดย สมบัติ เมทะนี และ จตุพล ภูอภิรมย์

เรื่องราวของ ชาติ อมรินทร์ (สมบัติ) ผู้มีความสามารถในการเห็นเหตุการณ์ล่วงหน้าเขาจึงใช้ความสามารถพิเศษนี้ในการ
พิสูจน์ความบริสุทธ์ของตัวเองพร้อมกับร่วมมือกับ สารวัตรไชยยันต์ (จตุพล) นายตำรวจหนุ่มในการตามหาฆาตกรตัวจริงที่ฆ่า อุดม เจ้านายของชาติ
มนต์เจตภูต

มนต์เจตภูต เป็นละครโทรทัศน์ไทยแนว โรแมนติก-ดราม่า-แฟนตาซี-ลี้ลับระทึกขวัญ นำแสดงโดย อรรณพ ทองบริสุทธิ์, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 พฤศจิกายน พ.ศ. 2557–21 มกราคม พ.ศ. 2558 ออกอากาศทุกวันจันทร์-พุธ เวลา 20.15 - 21.15 น. ทางช่อง ทรูโฟร์ยู ผลิตโดย บริษัท ณวลาร์ท เอ็นเตอร์เทนเม้นท์ จำกัด บทประพันธ์โดย แรเงา บทโทรทัศน์โดย ช่อชบา, อาร์ม อิสระ, ธรนันท์ กำกับการแสดงโดย มารุต สาโรวาท, ถิรกร ปิยธรรมชัย
ฝนใต้

ฝนใต้ เป็นภาพยนตร์ไทยที่ออกฉายในปี พ.ศ. 2513 สร้างจากบทประพันธ์ของ เทอด ธรณินทร์ กำกับการแสดงโดย ฉลอง ภักดีวิจิตร นำแสดงโดย สมบัติ เมทะนี และ เพชรา เชาวราษฎร์ โดยภาพยนตร์เรื่องนี้ได้นำนักร้องลูกทุ่งชื่อดังเช่น กังวาลไพร ลูกเพชร เพลิน พรหมแดน มาร่วมแสดง ออกฉายครั้งแรกเมื่อวันที่ 13 มีนาคม พ.ศ. 2513 ที่โรงภาพยนตร์เมืองทอง ซึ่งโด่งดังมากและมีการสร้างหนังต่อเรื่อง "ฝนเหนือ"

ภาพยนตร์เรื่องนี้ได้ถูกนำมาสร้างอีกครั้งถึง 2 ครั้ง โดยฉบับภาพยนตร์ในปี พ.ศ. 2523 กำกับการแสดงโดย น้อย ดีเศวต นำแสดงโดย สมบัติ เมทะนี ที่กลับมารับบทเดิม และ สุพรรษา เนื่องภิรมย์ รับบทนางเอก ร่วมด้วย สายัณห์ จันทรวิบูลย์, เมตตา รุ่งรัตน์, ดวงดาว จารุจินดา, ประจวบ ฤกษ์ยามดี, อดุลย์ ดุลยรัตน์

และฉบับละครโทรทัศน์ ในปี พ.ศ. 2546 ฉลอง ภักดีวิจิตรได้ปัดฝุ่นนำเรื่องนี้มาสร้างใหม่ออกอากาศทาง ช่อง 7 สร้างโดย บางกอก ออดิโอวิชั่น นำแสดงโดย อานัส ฬาพานิช, จันจิรา จันทร์โฉม, อธิวัฒน์ สนิทวงศ์ ณ อยุธยา, เอกพันธ์ บรรลือฤทธิ์, ดี๋ ดอกมะดัน, กัญจน์ ภักดีวิจิตร, เฉิด ภักดีวิจิตร, น้ำทิพย์ เสียมทอง, พรสิริ วินโกมินทร์
สถานีวิทยุโทรทัศน์ไทยทีวีสีช่อง3 นำกลับมาสร้างใหม่คร้งที่4แห่ค่ายอาหลองกรุ๊ป
ชินเอแอนิเมชัน

ชินเอแอนิเมชัน (; ) เป็นสตูดิโอแอนิเมชันในประเทศญี่ปุ่น ก่อตั้งขึ้นในวันที่ 9 กันยายน ค.ศ. 1976 ผลงานที่มีชื่อเสียงของชินเอแอนิเมชัน ได้แก่ โดราเอมอน, เครยอนชินจัง เป็นต้น
กล้วยค่าง

กลายหรือกล้วยค่าง เป็นพืชในสกุลมหาพรหม อยู่ในวงศ์ Annonaceae เป็นไม้ยืนต้น เปลือกสีน้ำตาลแกมดำ ใบเดี่ยว ดอกเดี่ยว มีทั้งดอกที่หอมและไม่หอม ผลกลุ่ม ผลย่อยทรงกระบอก พบครั้งแรกที่อำเภอบางสะพาน จังหวัดประจวบคีรีขันธ์โดย A. Keith ชื่อสปีชีส์ตั้งเป็นเกียรติแก่ผู้ค้นพบ
เหนื่อยบ้างไหม

"เหนื่อยบ้างไหม" เป็นซิงเกิลที่ 3 ของวงวงดนตรีสล็อตแมชชีน จากสตูดิโออัลบั้มที่ 6 "เรนโบว์" ประพันธ์คำร้อง-ทำนองและเรียบเรียงโดย โป โปษยะนุกูล

เพลง "เหนื่อยบ้างไหม" ได้อันดับ 12 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 6 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
สกุลมหาพรหม

สกุลมหาพรหม หรือ Mitrephora เป็นสกุลของพืชในวงศ์ Annonaceae มีสมาชิกประมาณ 40 สปีชีส์ เป็นไม้ยืนต้นขนาดเล็กและไม้พุ่ม พบในเขตร้อนของเอเชียและออสเตรเลียเหนือ แพร่กระจายจากจีนไปจนถึงเกาะไหหลำจนถึงรัฐควีนส์แลนด์ ออสเตรเลีย พืชสกุลนี้พบมากในอินเดียและมีความหลากหลายในเกาะบอร์เนียวและฟิลิปปินส์
อะเลคเซย์ สปีรีโดนอฟ

อะเลคเซย์ อะเลคซานโดรวิช สปีรีโดนอฟ (; 26 มิถุนายน พ.ศ. 2531 –) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรเซนิต-คาซาน
พุดผา

พุดผา หรือสีดาดง ข่อยดาน ข่อยหิน เป็นพืชในสกุลพุด อยู่ในวงศ์ Rubiaceae เป็นไม้ยืนต้นขนาดเล็ก พบใกล้ชายหาด ใบเดี่ยว ดอกเดี่ยว กลิ่นหอมแรง ผลกลมเกลี้ยง ปลายผลมีกลีบเลี้ยงติดอยู่ ออกดอกเดือนกุมภาพันธ์ – มีนาคม กระจายพันธ์ในภาคตะวันออกเฉียงเหนือ ภาคตะวันออก และภาคตะวันตก ใช้เป็นไม้ประดับ พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ หน้า 140
พวงแก้วเชียงดาว

พวงแก้วเชียงดาว หรือ เทพอัปสร เป็นไม้ล้มลุกในวงศ์ Ranunculaceae มีขนยาวตลอดลำต้น ใบเดี่ยวออกมากที่โคนต้น ดอกออกตามแกนช่อ บานห่อคว่ำลง ออกดอกเดือนพฤศจิกายน – ธันวาคม เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
นาวน้ำ

นาวน้ำ เป็นพืชในสกุลการเวก วงศ์ Annonaceae เป็นไม้พุ่มรอเลื้อยเนื้อแข็ง ลำต้นและกิ่งมีหนามแข็งแหลมยาว ใบเดี่ยว ดอกเดี่ยว ออกตรงข้ามกับใบ สีเขียวหรือม่วงแดง กลิ่นแรงช่วงใกล้ค่ำ ผลแบบผลกลุ่ม ผลย่อยรูปหอกกลับ สุกเป็นสีเหลือง ออกดอกช่วงมกราคม – สิงหาคม พบครั้งแรกที่จังหวัดอุบลราชธานีโดยหมอคาร์เมื่อ 23 มกราคม พ.ศ. 2467
เถาวัลย์ปูน

เถาวัลย์ปูน () เป็นพืชชนิดหนึ่งในวงศ์องุ่น (Vitaceae) เป็นไม้เถาขนาดเล็ก ชอบเลื้อยพาดพันต้นไม้อื่น ลักษณะคล้ายเถาตำลึง บนเถามีละอองสีขาวจับหนาแน่น ใบสดขยี้กับปูนใช้ฟองพอกรักษาแผลสด เถาใช้ปรุงเป็นยาขับปัสสาวะ
ลูโดวิด ทาคาม

ลูโดวิด ทาคาม (เกิด 21 มิถุนายน 1983 in ดูอาลา) เป็นนักฟุตบอลอาชีพ ชาวแคเมอรูน ในตำแหน่งกองหน้า ปัจจุบันเล่นให้กับสโมสรฟุตบอลโคปูน วอริเออร์

ระดับสโมสร
ท้องนาสะเทือน

ท้องนาสะเทือน ภาพยนตร์ไทย แนวแอ็คชั่นที่ดัดแปลงจากนวนิยายชื่อเดียวกันของ นิมิตร ภูมิถาวร กำกับการแสดงโดย ศุภชัย โตสัมพันธ์ ออกฉายครั้งแรกเมื่อวันที่ 3 กันยายน พ.ศ. 2519 ที่ ศาลาเฉลิมกรุง นำแสดงโดย สมบัติ เมทะนี และ อรัญญา นามวงศ์

เรื่องราวของ สันต์ บุญถึง (สมบัติ) นักเรียนเกษตรที่เพิ่งเรียนจบได้เดินทางกลับมาบ้านเพื่อสะสางบัญชีแค้นกับ ผู้ใหญ่ก้อง (สมพล) อดีตผู้ใหญ่บ้านที่สั่งฆ่า กำนันเสริม (ทัต) พ่อของสันต์เพื่อที่ตัวเองจะได้เป็นกำนันแทนโดยสันต์มี เหว่า (ลักษณ์) เพื่อนรักของตัวเองคอยให้ความช่วยเหลือ

ต่อมาผู้ใหญ่ก้องเกรงว่าตัวเองจะจัดการสันต์ไม่ได้จึงได้จ้างมือปืนระดับพระกาฬ 2 คนคือ กริ่ง (พิภพ) และ วิน (แพน) มาช่วยงานแต่ทั้งสองก็ทำ
ไม่สำเร็จผู้ใหญ่ก้องจึงได้เรียกตัว ไกร บางแก้ว (ดามพ์) น้องชายกลับมาจากลำปางเพื่อจัดการกับสันต์แต่ก็ไม่สำเร็จ

หลังจากนั้นสันต์กับไกรได้ลงสมัครเป็นผู้ใหญ่บ้านปรากฏว่าสันต์ได้รับเลือกตั้งกลายเป็น ผู้ใหญ่สันต์ ส่วนไกรเมื่อพ่ายแพ้ต่อผู้ใหญ่สันต์ก็ได้อาละวาดออกปล้นฆ่าชาวบ้านทำให้ผู้ใหญ่ก้องไม่พอใจตัดสินใจถอนตัวออกจากขบวนการของไกรและกลับตัวเป็นคนดี

ทางด้านผู้ใหญ่สันต์ที่ท้อแท้หมดกำลังใจเมื่อไม่สามารถช่วยชาวบ้านได้ก็ตัดสินใจหนี
ออกจากหมู่บ้านแต่เมื่อได้รับกำลังใจจาก ดาวเรือง (อรัญญา) คนรักของผู้ใหญ่สันต์และเป็นลูกสาวของผู้ใหญ่ก้องทำให้เขามีกำลังใจและเดินทางกลับมาที่หมู่บ้านพร้อมกับจัดการไกรและลูกสมุนได้สำเร็จ
ภูศิลป์ วารินรักษ์

เต๋า ภูศิลป์ ดารา นักแสดง นักร้องเพลงลูกทุ่งชายชาวไทย สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เป็นนักร้องลูกทุ่ง

เต๋า ภูศิลป์ มีชื่อจริงว่า นายเกษม ศรีสมบูรณ์ ชื่อเล่น "เต๋า" มารดาชื่อว่า นางอรุณี ศรีสมบูรณ์ และ บิดาชื่อว่า นายนคร ศรีสมบูรณ์ จบชั้นมัธยมศึกษาตอนต้นจาก โรงเรียนเบ็ญจะมะมหาราช จังหวัดอุบลราชธานี มัธยมศึกษาตอนปลายจาก วิทยาลัยนาฏศิลป์ จังหวัดร้อยเอ็ด สำเร็จการศึกษาปริญญาศึกษาศาสตรบัณฑิต สาขาวิชานาฏศิลป์ไทยศึกษา จาก สถาบันบัณฑิตพัฒนศิลป์

เข้าวงการโดยอัดคลิปร้องเพลงเล่นกับเพื่อนลงยูทูป ปรากฏว่ามีแฟนคลับเข้าไปชมจำนวนมาก ทางแกรมมี่เลยติดต่อให้ไปทดสอบเสียงดู ปรากฏว่าผ่านการทดสอบและได้เข้ามาเซ็นสัญญากับทางค่ายและมีผลงานเพลงแรกออกมาคือ เพลงโฉมนาง
อัลบั้มที่นำบทเพลงจากปลายปากกาของ ครูพงษ์ศักดิ์ จันทรุกขา กลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 9 ศิลปิน รวมถึงการนำเสนอบทเพลงลูกทุ่งเก่าที่มีคุณค่าของครูเพลงหรือศิลปินในอดีตเพื่อให้คนรุ่นใหม่ได้รู้จัก นำโดย ไมค์ ภิรมย์พร, ศิริพร อำไพพงษ์, ต่าย อรทัย, ไผ่ พงศธร, พี สะเดิด, มนต์แคน แก่นคูน, ดอกอ้อ ทุ่งทอง, ก้านตอง ทุ่งเงิน และเต๋า ภูศิลป์ โดยที่เต๋า ภูศิลป์ ได้ขับร้อง 2 บทเพลง คืออัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด เต๋า ภูศิลป์ อยู่ชุดที่ 2
วอลเลย์บอลชายทีมชาติสเปน

วอลเลย์บอลชายทีมชาติสเปน () เป็นทีมชาติวอลเลย์บอลของประเทศสเปน ทีมนี้ได้รับการบริหารโดยสหพันธ์วอลเลย์บอลแห่งสเปน และเป็นส่วนหนึ่งในการแข่งขันวอลเลย์บอลนานาชาติ

เมื่อวันที่ 16 กันยายน ค.ศ. 2007 ทีมชาติสเปน สามารถคว้าแชมป์ชิงแชมป์ยุโรป ได้เป็นสมัยแรก
เมดิเตอร์เรเนียนเกมส์ 1963

กีฬาเมดิเตอร์เรเนียนเกมส์ 1963 () การแข่งขันนี้จัดขึ้นที่ เนเปิลส์, ประเทศอิตาลี มี 13 ประเทศที่เข้าแข่งขันใน 18 ชนิดกีฬา
มุชิโปรดักชัน

มุชิโปรดักชัน () เป็นสตูดิโอแอนิเมชันในประเทศญี่ปุ่น มีสำนักงานอยู่ที่ Fujimidai, Nerima, โตเกียว, ประเทศญี่ปุ่น ซึ่งถูกก่อตั้งในปี ค.ศ. 1961 โดยบิดาแห่งการ์ตูนญี่ปุ่น เทะซึกะ โอะซะมุ ซึ่งผลงานที่มีชื่อเสียงของมุชิโปรดักชัน ได้แก่ เจ้าหนูปรมาณู, เจ้าหญิงอัศวิน เป็นต้น

แต่แล้วปัญหาเศรษฐกิจในช่วงยุค 70 ก็เล่นงาน มุชิโปรดักชัน จนล้มละลายและปิดกิจการลงในปี ค.ศ. 1968 ต่อมาเทะซึกะ โอะซะมุเอง ออกมาตั้งบริษัทใหม่ในชื่อ เท็ตซึกะโปรดักชัน เพื่อสานงานจากผลงานของท่านเอง ส่วนพนักงานอื่นๆ ได้แยกย้ายกันไป และตั้งอนิเมชั่นสตูดิโอขึ้นมาใหม่ ซึ่งภายหลังหมดช่วงล้มละลายแล้ว บริษัทมุชิโปรดักชันได้ถูกตั้งขึ้นมาใหม่ในปี ค.ศ. 1971 ในฐานะบริษัทรับงาน outsource จนถึงปัจจุบัน โดยมีนายจ้างใหญ่คือ ชาฟต์